S-1373/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. mars 2021, á hendur H-kvk-þgf Ý-kvk-þgf P-kvk-þgf H-kvk-þgf, kt. [...], [...], [...], fyrir eftirtalin hegningar- og sérrefsilagabrot:

1. Þjófnað og fíkniefnalagabrot með því að hafa, laugardaginn 2. nóvember 2019, stolið úr verslun Nettó í Mjódd í Reykjavík, einum poka af kleinuhringjum að söluverðmæti kr. 796 og í umrætt skipti haft í vörslum sínum 2,97 gaf amfetamíni, 0,12 gaf kókaíni og 0,49 gaf maríhúana sem fannst við líkamsleit í jakkavasa og hliðartösku ákærðu.

Telst þetta varða við 244. gr. almennra hegningarlaga og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Fíkniefnalagabrot með því að hafa, mánudaginn 11. nóvember 2019, haft í vörslum sínum 1,47 gaf amfetamíni, 1,86 gaf maríhúana og 0,12 gaf tóbaksblönduðu maríhúana, sem fannst í úlpuvasa ákærðu í anddyri geðdeildar Landspítalans við Hringbraut í Reykjavík og hald var lagt á.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Þjófnað með því að hafa, föstudaginn 3. júlí 2020, stolið úr verslun H&M í Smáralind í Kópavogi, þremur bolum samtals að söluverðmæti 3.085 kr.

T elst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar. Jafnframt er þess krafist að ákærða verði dæmd til að sæta upptöku á 4,44 gaf amfetamíni, 0,12 gaf kókaíni, 2,35 gaf maríhúana og 0,12 gaf tóbaksblönduðu maríhúana samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001 með síðari breytingum.

Ákærða sótti ekki þing við þingfestingu málsins og hafði ekki boðað forföll en fyrirkall hafði verið birt á lögheimili ákærðu með lögmætum hætti. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 4. mars 2021, hefur ákærða áður unnið sér til refsingar fyrir samskonar brot og hún er nú sakfelld fyrir. Ákærða gekkst undir lögreglustjórasátt 2. september 2016 vegna fíkniefnalagabrots. Með dómi 23. mars 2017 var ákærða dæmd í 30 daga fangelsi, skilorðsbundið til tveggja ára fyrir þjófnað og vörslur fíkniefna. Með dómi 29. júní 2017 var ákærðu gerður hegningarauki við framangreindan dóm og hún dæmd í 15 daga fangelsi, skilorðsbundið til tveggja ára, fyrir brot gegn valdstjórninni. Með dómi 12. desember 2018 var ákærða sakfelld fyrir þjófnað og dæmd í 60 daga fangelsi, skilorðsbundið til tveggja ára. Með dóminumv oru fyrri skilorðsdómar frá árinu 2017 dæmdir uppog ákærðu gerð refsing í einu lagi. Ákærða var á ný sakfelld fyrir þjófnað og fíkniefnalagabrot með dómi 13. nóvember 2019. Skilorðsdómurinn frá 12. desember 2018 var þá tekinn upp og ákærðu gerðu gerð refsing í einu lagi sem þótti hæfilega ákveðin 4 mánaða fangelsi.

Brot þau er greinir í ákæruliðum nr. 1 og 2 voru drýgð fyrir uppsögu dómsins frá 13. nóvember 2019. Verður henni því gerður hegningarauki vegna þeirra nú, sbr. 78. gr. almennra hegningarlaga nr. 19/1940.

Refsing er ákvörðuð með hliðsjón af 255. gr. almennra hegningaralaga en ákærða hefur líkt og að framan greinir ítrekað gerst sek um auðgunarbrot.

Með vísan til sakarefnis þessa máls og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 60 daga. Með vísan til sakaferils ákærðu þykja ekki efni til að skilorðsbinda refsinguna.

Með vísan til lagaákvæða í ákæru sæti ákærða upptöku á 4,44 gaf amfetamíni, 0,12 gaf kókaíni, 2,35 gaf maríhúana og 0,12 gaf tóbaksblönduðu maríhúana sem lögregla lagði hald á við rannsókn málsins.

Engan sakarkostnað leiddi af meðferð málsins.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, H-kvk-nf Ý-kvk-nf P-kvk-nf H-x-x, sæti fangelsi í 60 daga.

Upptæk eru gerð til ríkissjóðs 4,44 gaf amfetamíni, 0,12 gaf kókaíni, 2,35 gaf maríhúana og 0,12 gaf tóbaksblönduðu maríhúana A-kvk-nf S-kvk-nf